கேள்வி: ஓத்து பற்றி நீங்கள் என்ன அறிந்துள்ளீர்கள்?
பதில்: ஓத்து என்பது இலக்கண நூல்களில் அமைந்து கிடக்கும் பாகுபாடுகளில் ஒன்று. ஓரினப்பட்ட செய்திகளை ஒருமிக்கச் சொல்வது ஓத்து. நூலின் படிவடுக்குகளாகத் தொல்காப்பியம் சூத்திரம், ஓத்து, படலம், பிண்டம் என்னும் நான்கினைக் குறிப்பிடும்போது இதனைத் தெளிவுபடுத்துகிறது. 'ஒரு பொருள் நுதலிய சூத்திரத்தானும், இன மொழி கிளந்த ஓத்தினானும், பொது மொழி கிளந்த படலத்தானும், மூன்று உறுப்பு அடக்கிய பிண்டத்தானும், என்று ஆங்கு அனை மரபின் இயலும்' என்ப (தொல்காப்பியம் 3-470) நன்னூல் நூலின் படியடுக்குகளைக் குறிப்பிடும்போது வெறுமனே 'ஓத்து' எனக் குறிப்பிடுகிறது. நூலின் இயல்பே நுவலின் ஓர் இரு பாயிரம் தோற்றி மும்மையின் ஒன்றாய் நால்பொருள் பயத்தோடு எழுமதம் தழுவி ஐ இரு குற்றமும் அகற்றி அம் மாட்சியோடு எண் நான்கு உத்தியின் ஓத்துப் படலம் என்னும் உறுப்பினில் சூத்திரம் காண்டிகை விருத்தி ஆகும் விகற்ப நடை பெறுமே (நன்னூல் 4) தொல்காப்பியம் இலக்கண நூலில் இந்த 'ஓத்து' என்னும் சொல்லை 'இயல்' என்னும் சொல்லால் வழங்கிவருகின்றனர். நன்னூல் குறிப்பிடும் 'படலம்' என்னும் சொல்லும் 'அதிகாரம்' என்று வழங்கப்படுகிறது. ஓத்து என்னும் சொல்லுக்கு இயல் நன்னூல் காண்டிகை உரை என்று பொருள் கூறியுள்ளனர்.
கேள்வி: ஓத்து - = ஓதப்படும் வேதப் பாடல் = பற்றி விளக்கவும்.
பதில்: * திருக்குறள் ஓத்து என்னும் சொல்லை பார்ப்பான் ஓதும் மந்திரத்தைக் குறிப்பதாக உள்ளது. மறப்பினும் ஓத்துக் கொளல் ஆகும், பார்ப்பான் பிறப்பு ஒழுக்கம் குன்றக் கெடும் (திருக்குறள்) * தொல்காப்பியம் இதனை முன்மொழிந்துள்ளது.உயர்ந்தோர்க்கு உரிய ஓத்தினான (தொல்காப்பியம் 3-33) * பாடப்படுவது 'பாட்டு', கூட்டப்படுவது கூட்டு கூட்டுப்பொறியல் என்பது போல, ஓதப்படுவதை 'ஓத்து' என்பது தமிழ்நெறி.
கேள்வி: ஓத்து - = பிற நூல்கள் தரும் விளக்கம் = பற்றி தகவல் சொல்.
பதில்: * ஒத்து உடை அந்தணர் உரை-நூல் கிடக்கை சிலப்பதிகாரம் 15-70 * ஓத்தின் சாலை தீர்த்தக் கரையும், தேவர் கோட்டமும், ஓத்தின் சாலையும், ஒருங்குடன் நின்று, (சிலப்பதிகாரம் 22-28) * ஓத்துஉடை அந்தணர்க்கு மணிமேகலை 13-25 * இன்னா, ஓத்து இலாப் பார்ப்பான் உரை.இன்னா நாற்பது 21 * அந்தணர் ஓத்துடைமை ஆற்ற மிக இனிதே இனியவை நாற்பது 7 * கொல்லானேல்.-பல்லவர் ஓத்தினால் என்ன குறை? சிறுபஞ்சமூலம் 82 * மாய உயிர்க்கு ஊனம் என்று ஊனம் தீர்ந்தவர் ஓத்து கூறும் 5 நெறிகள் - ஆர்வம், செற்றம், கதம், உலோபம், மானம் சிறுபஞ்சமூலம் 61 * ஓத்தும் ஒழுக்கமும் உடையார் சென்றால் இழிவு உண்டாக்கும் இடங்கள் 5 - கூத்து, விழா, திருமண நிகழ்ச்சி, கொலைக்களம், போர்முனை சிறுபஞ்சமூலம் 62 * ஓத்து வினையால் செயலாற்ற முடியும் ஓத்தான் வினை ஆம்; (சிறுபஞ்சமூலம் 72)
கேள்வி: ஓத்து - = நிகண்டு விளக்கம் = பற்றி தகவல் சொல்.
பதில்: :ஓத்து என்பது ஒரு சாதியாய் உள்ள மணிகளை வரிசையாய் வைத்தாற் போல ஒரு சாதியாய் உள்ள பொருள்களை ஒருவழிப்பட வைப்பது. படலம் என்பது ஒருவழிப் படாமல் கலந்த பொருள்களோடு பொருந்திப் பல வொருள்களைத் தரும் பொதுச் சொற்கள் தொடர்வது. சூடாமணி நிகண்டு - பக்கம் 191